આર્થરે અછડતી ગરદન ઘૂમાવીને જમણી તરફ જોયું. ખીણની ધાર પર ઝળુંબતી એક આલિશન ભેખડ પર ઈરમા બેહદ સોહામણા રમતિયાળ ગલગોટા જેવા વિલિયમને તેડીને હવામાં ઉછાળતી હતી, ઝીલી લેતી હતી અને મા-દીકરો બેયના ગોરા, રતુમડાં ચહેરા પર ખુશહાલ કિલકારી ફરી વળતી હતી. ઈરમાના નમણા ચહેરા પર છવાયેલી વાત્સલ્યની આભાને એ ઘડીભર મંત્રમુગ્ધ થઈને જોઈ રહ્યો. માસુમ વિલીના ગોરાચીટ્ટા ભર્યાભર્યા ગાલ પર પડતા ખંજનને એ જોઈ રહ્યો.